LATVIJAS REPUBLIKAS MINISTRU KABINETS

2015.gada\_\_\_\_\_\_\_\_\_\_ Noteikumi Nr.\_\_\_

Rīga (prot. Nr.\_\_ \_\_.§)

**Grozījumi Ministru kabineta 2012.gada 4.septembra noteikumos Nr.619**

**„Noteikumi par atpūtas kuģu vadītāju apmācību, sertificēšanu un reģistrāciju”**

Izdoti saskaņā ar Jūrlietu pārvaldes

un jūras drošības likuma

26.panta ceturto daļu

1. Izdarīt Ministru kabineta 2012.gada 4.septembra noteikumos Nr.619 „Noteikumi par atpūtas kuģu vadītāju apmācību, sertificēšanu un reģistrāciju” (Latvijas Vēstnesis, 2012, 142.nr; 2014, 204.nr.) šādus grozījumus:

* 1. Izteikt 3.punktu šādā redakcijā:

“3. Šie noteikumi neattiecas uz atpūtas kuģu vadītājiem, ja atpūtas kuģa garums nepārsniedz 2,5 metrus, kā arī uz airu laivu, ūdens velosipēdu, sērfošanas dēļu, vējdēļu un sportam izgatavotu buru atpūtas kuģu vadītājiem, izņemot šo noteikumu 49.punktā noteikto.”

* 1. Izteikt 7.1.apakšpunktu šādā redakcijā:

“7.1.persona ir Latvijas pilsonis, Latvijas nepilsonis vai ir Latvijā saņēmusi uzturēšanās atļauju un likumā noteiktajā kārtībā ir deklarējusi dzīvesvietu Latvijā vai ir citas Eiropas Savienības dalībvalsts pilsonis, vai Eiropas Brīvās tirdzniecības asociācijas dalībvalsts pilsonis;”

* 1. Izteikt 49.punkta otro teikumu šādā redakcijā:

“Sertifikācijā iegūtās tiesības norāda starptautiskajā apliecībā (ja tāda ir saņemta).”

* 1. Izteikt 69.punkta otro teikumu šādā redakcijā:

“Šādu apliecību, ievērojot šo noteikumu 14.punkta nosacījumus, var apmainīt vai atjaunot nozaudētās vai nozagtās vietā Ceļu satiksmes drošības direkcijā pret apliecību par tiesībām vadīt motorizētos atpūtas kuģus, kuru garums nepārsniedz 24 metrus, iekšējos ūdeņos (1.pielikums).”

* 1. Izteikt 1.pielikumu šādā redakcijā:

“1.pielikums

Ministru kabineta

2012.gada 4.septembra

noteikumiem Nr.619

**Atpūtas kuģu vadītāja apliecības paraugs**

Priekšpuse (averss)

7. Apliecības Nr./Certificate No

REPUBLIC OF LATVIA

CERTIFICATE FOR OPERATORS OF PLEASURE CRAFT

ATPŪTAS KUĢU VADĪTĀJA APLIECĪBA

LATVIJAS REPUBLIKA

3. Personas kods/ID. number

2. Vārds/Name

1. Uzvārds/Surname

4. Paraksts/Signature

5. Izdota/Date of issue

6. Derīga līdz/Date of expiry

Fotogrāfija

Otrā puse (reverss)

(1.variants)

Šis dokuments apliecina tiesības vadīt motorizētos atpūtas kuģus, kuru garums nepārsniedz 12 metrus, Latvijas Republikas iekšējos ūdeņos.

*The present document authorises to operate motorized pleasure craft not exceeding length of 12 metres in internal waters of the Republic of Latvia.*

Otrā puse (reverss)

(2.variants)

Šis dokuments apliecina tiesības vadīt motorizētos atpūtas kuģus, kuru garums nepārsniedz 24 metrus, Latvijas Republikas iekšējos ūdeņos.

*The present document authorises to operate motorized pleasure craft not exceeding length of 24 metres in internal waters of the Republic of Latvia.*

1. Atpūtas kuģu vadītāja apliecības (turpmāk – apliecība) priekšpusē (aversā) ir norādīta šāda informācija:

1.1. "Atpūtas kuģu vadītāja apliecība" – dokumenta nosaukums latviešu un angļu valodā;

1.2. "Latvijas Republika" – apliecības izdevējvalsts nosaukums latviešu un angļu valodā;

1.3. apliecības īpašnieka uzvārds (1);

1.4. apliecības īpašnieka vārds (2);

1.5. apliecības īpašnieka personas kods (3);

1.6. apliecības īpašnieka paraksts (4);

1.7. apliecības izdošanas vieta un datums (5);

1.8. apliecības derīguma termiņa beigu datums (6);

1.9. apliecības sērija un numurs (7);

1.10. apliecības īpašnieka digitālā fotogrāfija, kuru izgatavo Ceļu satiksmes drošības direkcija. Fotogrāfija atbilst normatīvajos aktos par personu apliecinošiem dokumentiem noteiktajām prasībām.

2. Apliecības otrā pusē (reversā) ir norādīts šāds apliecības lietošanas noteikumu skaidrojums latviešu un angļu valodā:

* 1. ja tiek izsniegta apliecība personai, kas sertificēta atbilstoši šo noteikumu 4.1.apakšpunktam:

"Šis dokuments apliecina tiesības vadīt motorizētos atpūtas kuģus, kuru garums nepārsniedz 12 metrus, Latvijas Republikas iekšējos ūdeņos.

*The present document authorises to operate motorized pleasure craft not exceeding length of 12 metres in internal waters of the Republic of Latvia*."

* 1. ja tiek izsniegta apliecība personai, kura mazizmēra kuģošanas līdzekļu vadītāja apliecību vai atpūtas kuģu vadītāja apliecību sākotnēji ieguvusi pirms 2012.gada 31.decembra:

"Šis dokuments apliecina tiesības vadīt motorizētos atpūtas kuģus, kuru garums nepārsniedz 24 metrus, Latvijas Republikas iekšējos ūdeņos.

*The present document authorises to operate motorized pleasure craft not exceeding length of 24 metres in internal waters of the Republic of Latvia*."

3. Apliecību izgatavo no polikarbonāta.

4. Apliecība atbilst šādām prasībām:

4.1. apliecības pazīmes skaidri izceļas ultravioletajā apgaismojumā;

4.2. fona drošības raksts izstrādāts tā, lai to nevarētu viltot skenējot, drukājot vai kopējot, tajā ir sarežģīti raksti vismaz divās īpašās krāsās, un tas satur mikrotekstu;

4.3. personalizācijai izmantota lāzergravēšanu;

4.4. apliecības īpašnieka fotogrāfijas vietā fona pretviltošanas druka un fotoattēls pārklājas vismaz fotoattēla malās (rakstam jābūt blāvākam).”

2. Noteikumu 1.4. un 1.5.apakšpunkts stājas spēkā 2016.gada 1.janvārī.

Ministru prezidente L.Straujuma

Satiksmes ministra p. i.

iekšlietu ministrs R.Kozlovskis

Iesniedzējs:

Satiksmes ministra p. i.

iekšlietu ministrs R.Kozlovskis

Vīza: Valsts sekretārs K.Ozoliņš

09.11.2015.09:30.

676

O.Maščinskis, 67025726

[ojars.mascinskis@csdd.gov.lv](mailto:ojars.mascinskis@csdd.gov.lv)